ข้อบัญญัติองค์การบริหารส่วนตำบลดงมะรุมข้อบัญญัติองค์การบริหารส่วนตำบลดงมะรุมเรื่อง การควบคุมกิจการที่เป็นอันตรายต่อสุขภาพพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลดงมะรุมว่าด้วยการควบคุมกิจการที่เป็นอันตรายต่อสุขภาพในเขตองค์การบริหารส่วนตำบลดงมะรุมอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบกับมาตรา ๓๒ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลดงมะรุม โดยความเห็นชอบของสภาองค์การบริหารส่วนตำบลดงมะรุมและนายอำเภอโคกสำโรงจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่าข้อบัญญัติองค์การบริหารส่วนตำบลดงมะรุมเรื่อง การควบคุมกิจการที่เป็นอันตรายต่อสุขภาพพ.ศ. ๒๕๕๙ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลดงมะรุมนับแต่วันประกาศไว้โดยเปิดเผยณ ที่ทำการองค์การบริหารส่วนตำบลดงมะรุมแล้วเจ็ดวันข้อ๓ ให้ยกเลิกข้อบัญญัติองค์การบริหารส่วนตำบลดงมะรุมเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๔๘บรรดาข้อบัญญัติข้อบังคับ ระเบียบ ประกาศ หรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลดงมะรุมเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งจากรัฐมนตรีว่าการกระทรวงกระทรวงสาธารณสุขให้ปฏิบัติตามพระราชบัญญัติการสาธารณสุขพ.ศ. ๒๕๓๕การค้า หมายความว่า การประกอบธุรกิจการพาณิชย์การอุตสาหกรรม การเกษตร การผลิต หรือให้บริการใด ๆ เพื่อหาประโยชน์อันมีมูลค่าข้อ๕ ให้นายกองค์การบริหารส่วนตำบลดงมะรุมเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามข้อบัญญัตินี้หมวด ๑กิจการที่เป็นอันตรายต่อสุขภาพ ข้อ๖ ให้กิจการดังต่อไปนี้เป็นกิจการที่เป็นอันตรายต่อสุขภาพที่ต้องมีการควบคุมในเขตองค์การบริหารส่วนตำบลดงมะรุม(๑) กิจการที่เกี่ยวกับการเลี้ยงสัตว์(๑.๑) การเลี้ยงสัตว์บก สัตว์ปีก สัตว์น้ำ สัตว์เลื้อยคลานหรือแมลง(๑.๒) การเลี้ยงสัตว์เพื่อรีดเอาน้ำนม(๑.๓) การประกอบกิจการเลี้ยง รวบรวมสัตว์หรือธุรกิจอื่นใดอันมีลักษณะทำนองเดียวกัน เพื่อให้ประชาชนเข้าชมหรือเพื่อประโยชน์ของกิจการนั้นทั้งนี้จะมีการเรียกเก็บค่าดูหรือค่าบริการไม่ว่าทางตรงหรือทางอ้อมหรือไม่ก็ตาม(๒) กิจการที่เกี่ยวกับสัตว์และผลิตภัณฑ์(๒.๑) การฆ่าสัตว์ ยกเว้นในสถานที่จำหน่ายอาหาร การเร่ขาย การขายในตลาด และการฆ่าเพื่อบริโภคในครัวเรือน(๒.๒) การฟอกหนังสัตว์ ขนสัตว์ การสะสมหนังสัตว์ ขนสัตว์ที่ยังมิได้ฟอก(๒.๓) การสะสมเขาสัตว์ กระดูกสัตว์ที่ยังมิได้แปรรูป(๒.๔) การเคี่ยวหนังสัตว์ เอ็นสัตว์ ไขสัตว์(๒.๕) การต้ม การตาก การเผาเปลือกหอย เปลือกปู เปลือกกุ้งยกเว้นในสถานที่จำหน่ายอาหาร การเร่ขาย และการขายในตลาด(๒.๖) การประดิษฐ์เครื่องใช้หรือผลิตภัณฑ์อื่น ๆ จากเปลือกหอย กระดูกสัตว์ เขาสัตว์หนังสัตว์ ขนสัตว์ หรือส่วนอื่น ๆ ของสัตว์(๒.๗) การผลิต การโม่ การป่น การบด การผสม การบรรจุ การสะสม หรือการกระทำอื่นใดต่อสัตว์หรือพืชหรือส่วนหนึ่งส่วนใดของสัตว์หรือพืชเพื่อเป็นอาหารสัตว์(๒.๘) การสะสมหรือการล้างครั่ง(๓) กิจการที่เกี่ยวกับอาหาร เครื่องดื่ม น้ำดื่ม(๓.๑) การผลิตเนย เนยเทียม(๓.๒) การผลิตกะปิ น้ำพริกแกง น้ำพริกเผา น้ำปลา น้ำเคย น้ำบูดู ไตปลา เต้าเจี้ยวซีอิ๊ว หอยดอง หรือซอสปรุงรสอื่น ๆ ยกเว้นการผลิตเพื่อบริโภคในครัวเรือน(๓.๓) การผลิต การหมัก การสะสมปลาร้าปลาเจ่า กุ้งเจ่า ยกเว้นการผลิตเพื่อบริโภคในครัวเรือน(๓.๔) การตากเนื้อสัตว์ การผลิตเนื้อสัตว์เค็ม การเคี่ยวมันกุ้งยกเว้นการผลิตเพื่อบริโภคในครัวเรือน(๓.๕) การนึ่ง การต้ม การเคี่ยว การตาก หรือวิธีอื่นใดในการผลิตอาหารจากสัตว์ พืช ยกเว้นในสถานที่จำหน่ายอาหารการเร่ขายการขายในตลาด และการผลิตเพื่อบริโภคในครัวเรือน(๓.๖) การเคี่ยวน้ำมันหมูการผลิตกุนเชียง หมูยอ ไส้กรอก หมูตั้ง ยกเว้นในสถานที่จำหน่ายอาหารการเร่ขาย การขายในตลาด และการผลิตเพื่อบริโภคในครัวเรือน(๓.๗) การผลิตเส้นหมี่ ขนมจีน ก๋วยเตี๋ยว เต้าฮวย เต้าหู้ วุ้นเส้นเกี้ยมอี๋(๓.๘) การผลิตแบะแซ(๓.๙) การผลิตอาหารบรรจุกระป๋อง ขวด หรือภาชนะอื่นใด(๓.๑๐) การประกอบกิจการทำขนมปังสด ขนมปังแห้ง จันอับ ขนมเปี๊ยะ(๓.๑๑) การแกะ การล้างสัตว์น้ำ ที่ไม่ใช่ส่วนหนึ่งของกิจการห้องเย็นยกเว้นการผลิตเพื่อบริโภคในครัวเรือน(๓.๑๒) การผลิตน้ำอัดลม น้ำหวาน น้ำโซดา น้ำถั่วเหลือง เครื่องดื่มชนิดต่างๆ บรรจุกระป๋อง ขวด หรือภาชนะอื่นใด ยกเว้นการผลิตเพื่อบริโภคในครัวเรือน(๓.๑๓) การผลิต การแบ่งบรรจุน้ำตาล(๓.๑๔) การผลิตผลิตภัณฑ์จากน้ำนมวัว(๓.๑๕) การผลิต การแบ่งบรรจุเอทิลแอลกอฮอล์ สุรา เบียร์ น้ำส้มสายชู(๓.๑๖) การคั่ว กาแฟ(๓.๑๗) การผลิตลูกชิ้นด้วยเครื่องจักร(๓.๑๘) การผลิตผงชูรส(๓.๑๙) การผลิตน้ำกลั่น น้ำบริโภค(๓.๒๐) การตาก การหมัก การดองผัก ผลไม้ หรือพืชอย่างอื่นยกเว้นการผลิตเพื่อบริโภคในครัวเรือน(๓.๒๑) การผลิต การบรรจุใบชาแห้ง ชาผงหรือเครื่องดื่มชนิดผงอื่น ๆ(๓.๒๒) การผลิตไอศกรีม ยกเว้นการผลิตเพื่อบริโภคในครัวเรือน(๓.๒๓) การผลิตบะหมี่ มักกะโรนี หรือผลิตภัณฑ์อื่น ๆ ที่คล้ายคลึงกัน(๓.๒๔) การประกอบกิจการห้องเย็น แช่แข็งอาหาร(๓.๒๕) การผลิตน้ำแข็ง ยกเว้นการผลิตเพื่อใช้ในสถานที่จำหน่ายอาหาร และเพื่อการบริโภคในครัวเรือน(๓.๒๖) การเก็บ การถนอมอาหารด้วยเครื่องจักรที่มีกำลังตั้งแต่ ๕แรงม้าขึ้นไป(๔) กิจการที่เกี่ยวกับยา เวชภัณฑ์อุปกรณ์การแพทย์ เครื่องสำอาง ผลิตภัณฑ์ชำระล้าง(๔.๑) การผลิต การโม่ การบด การผสม การบรรจุยาด้วยเครื่องจักร(๔.๒) การผลิต การบรรจุยาสีฟัน แชมพู ผ้าเย็น เครื่องสำอางต่าง ๆ(๔.๓) การผลิตสำลี ผลิตภัณฑ์จากสำลี(๔.๔) การผลิตผ้าพันแผล ผ้าปิดแผล ผ้าอ้อมสำเร็จรูป(๔.๕) การผลิตสบู่ ผงซักฟอก ผลิตภัณฑ์ชำระล้างต่าง ๆ(๕) กิจการที่เกี่ยวกับการเกษตร(๕.๑) การอัด การสกัดเอาน้ำมันจากพืช(๕.๒) การล้าง การอบ การรม การสะสมยางดิบ(๕.๓) การผลิตแป้งมันสำปะหลัง แป้งสาคูหรือแป้งอื่น ๆในทำนองเดียวกันด้วยเครื่องจักร(๕.๔) การสีข้าวด้วยเครื่องจักร(๕.๕) การผลิตยาสูบ(๕.๖) การขัด การกะเทาะ การบดเมล็ดพืช การนวดข้าวด้วยเครื่องจักร(๕.๗) การผลิต การสะสมปุ๋ย(๕.๘) การผลิตใยมะพร้าวหรือวัตถุคล้ายคลึงด้วยเครื่องจักร(๕.๙) การตาก การสะสมหรือการขนถ่ายมันสำปะหลัง(๖) กิจการที่เกี่ยวกับโลหะหรือแร่(๖.๑) การผลิตโลหะเป็นภาชนะ เครื่องมือเครื่องจักร อุปกรณ์หรือเครื่องใช้ต่าง ๆ(๖.๒) การหลอม การหล่อ การถลุงแร่ หรือโลหะทุกชนิดยกเว้นกิจการที่ได้รับในอนุญาตใน (๖.๑)(๖.๓) การกลึง การเจาะ การเชื่อม การตี การตัด การประสาน การรีด การอัดโลหะด้วยเครื่องจักรหรือก๊าซหรือไฟฟ้า ยกเว้นกิจการที่ได้รับในอนุญาตใน (๖.๑)(๖.๔) การเคลือบ การชุบโลหะด้วยตะกั่ว สังกะสี ดีบุก โครเมียม นิกเกิล หรือโลหะอื่นใดยกเว้นกิจการที่ได้รับในอนุญาตใน (๖.๑)(๖.๕) การขัด การล้างโลหะด้วยเครื่องจักร สารเคมี หรือวิธีอื่นใดยกเว้นกิจการที่ได้รับในอนุญาตใน (๖.๑)(๖.๖) การทำเหมืองแร่ การสะสม การแยก การคัดเลือกหรือการล้างแร่(๗) กิจการเกี่ยวกับยานยนต์ เครื่องจักรหรือเครื่องกล(๗.๑) การต่อ การประกอบ การเคาะ การปะผุ การพ่นสี การพ่นสารกันสนิมยานยนต์(๗.๒) การตั้งศูนย์ถ่วงล้อ การซ่อม การปรับแต่งระบบปรับอากาศหรืออุปกรณ์ที่เป็นส่วนประกอบของยานยนต์เครื่องจักรหรือเครื่องกล(๗.๓) การประกอบธุรกิจเกี่ยวกับยานยนต์ เครื่องจักรหรือเครื่องกลซึ่งมีไว้บริการหรือจำหน่ายและในการประกอบธุรกิจนั้น มีการซ่อมหรือปรับปรุงยานยนต์เครื่องจักรหรือเครื่องกลดังกล่าวด้วย(๗.๔) การล้าง การอัดฉีดยานยนต์(๗.๕) การผลิต การซ่อม การอัดแบตเตอรี่(๗.๖) การปะ การเชื่อมยาง(๗.๗) การอัดผ้าเบรก ผ้าคลัตซ์(๘) กิจการที่เกี่ยวกับไม้(๘.๑) การผลิตไม้ขีดไฟ(๘.๒) การเลื่อย การซอย การขัด การไส การเจาะ การขุดร่อง การทำคิ้ว หรือการตัดไม้ด้วยเครื่องจักร(๘.๓) การประดิษฐ์ไม้ หวายเป็นสิ่งของด้วยเครื่องจักร หรือการพ่นการทาสารเคลือบเงาสี หรือการแต่งสำเร็จผลิตภัณฑ์จากไม้หรือหวาย(๘.๔) การอบไม้(๘.๕) การผลิตธูปด้วยเครื่องจักร(๘.๖) การประดิษฐ์สิ่งของ เครื่องใช้ เครื่องเขียนด้วยกระดาษ(๘.๗) การผลิตกระดาษต่าง ๆ(๘.๘) การเผาถ่าน หรือการสะสมถ่าน(๙) กิจการที่เกี่ยวกับการบริการ(๙.๑) การประกอบกิจการอาบ อบ นวด(๙.๒) การประกอบกิจการสถานที่อาบน้ำ อบไอน้ำ อบสมุนไพร(๙.๓) การประกอบกิจการโรงแรมหรือกิจการอื่นในทำนองเดียวกัน(๙.๔) การประกอบกิจการหอพัก อาคารชุดให้เช่า ห้องเช่าหรือกิจการอื่นในทำนองเดียวกัน(๙.๕) การประกอบกิจการโรงมหรสพ(๙.๖) การจัดให้มีการแสดงดนตรี เต้นรำ รำวง รองเง็ง ดิสโกเทก คาราโอเกะ หรือการแสดงอื่นๆ ในทำนองเดียวกัน(๙.๗) การประกอบกิจการสระว่ายน้ำ หรือกิจการอื่น ๆ ในทำนองเดียวกัน(๙.๘) การจัดให้มีการเล่นสเกตโดยมีแสงหรือเสียงประกอบการหรือการเล่นอื่นๆ ในทำนองเดียวกัน(๙.๙) การประกอบกิจการเสริมสวยหรือแต่งผมเว้นแต่กิจการที่อยู่ในบังคับตามกฎหมายว่าด้วยการประกอบการวิชาชีพเวชกรรม(๙.๑๐) การประกอบกิจการให้บริการควบคุมน้ำหนัก โดยวิธีการควบคุมทางโภชนาการให้อาหารที่มีวัตถุประสงค์พิเศษ การบริหารร่างกาย หรือโดยวิธีอื่นใดเว้นแต่การให้บริการดังกล่าวในสถานพยาบาลตามกฎหมายว่าด้วยสถานพยาบาล(๙.๑๑) การประกอบกิจการสวนสนุก ตู้เกม(๙.๑๒) การประกอบกิจการห้องปฏิบัติการทางแพทย์ สาธารณสุข วิทยาศาสตร์ หรือสิ่งแวดล้อม(๙.๑๓) การประกอบกิจการสนามกอล์ฟหรือสนามฝึกซ้อมกอล์ฟ(๑๐) กิจการที่เกี่ยวกับสิ่งทอ(๑๐.๑) การปั่นด้าย การกรอด้าย การทอผ้าด้วยเครื่องจักรหรือการทอผ้าด้วยกี่กระตุกตั้งแต่ ๕ กี่ขึ้นไป(๑๐.๒) การสะสมปอ ป่าน ฝ้ายหรือนุ่น(๑๐.๓) การปั่นฝ้ายหรือนุ่นด้วยเครื่องจักร(๑๐.๔) การทอเสื่อ กระสอบ พรม หรือสิ่งทออื่น ๆ ด้วยเครื่องจักร(๑๐.๕) การเย็บผ้าด้วยเครื่องจักรตั้งแต่ ๕ เครื่องขึ้นไป(๑๐.๖) การพิมพ์ผ้า หรือการพิมพ์บนสิ่งทออื่น ๆ(๑๐.๗) การซัก การอบ การรีด การอัดกลีบผ้าด้วยเครื่องจักร(๑๐.๘) การย้อม การกัดสีผ้าหรือสิ่งทออื่น ๆ(๑๑) กิจการที่เกี่ยวกับหิน ดิน ทราย ซีเมนต์ หรือวัตถุที่คล้ายคลึง(๑๑.๑) การผลิตภาชนะดินเผาหรือผลิตภัณฑ์ดินเผา(๑๑.๒) การระเบิด การโม่ การป่นหินด้วยเครื่องจักร(๑๑.๓) การผลิตเครื่องใช้ด้วยซีเมนต์ หรือวัตถุที่คล้ายคลึง(๑๑.๔) การสะสม การผสมซีเมนต์ หิน ทราย หรือวัตถุที่คล้ายคลึง(๑๑.๕) การเจียระไนเพชร พลอย หิน ทราย หรือวัตถุที่คล้ายคลึง(๑๑.๖) การเลื่อย การตัด หรือการประดิษฐ์หินเป็นสิ่งของต่าง ๆ(๑๑.๗) การผลิตชอล์ก ปูนปลาสเตอร์ ปูนขาว ดินสอพอง หรือการเผาหินปูน(๑๑.๘) การผลิตผลิตภัณฑ์ต่าง ๆที่มีแร่ใยหินเป็นส่วนผสม เช่น ผ้าเบรก ผ้าคลัตช์ กระเบื้องมุงหลังคากระเบื้องยาง ฝ้าเพดาน ท่อน้ำ เป็นต้น(๑๑.๙) การผลิตกระจกหรือผลิตภัณฑ์แก้ว(๑๑.๑๐) การผลิตกระดาษทราย(๑๑.๑๑) การผลิตใยแก้วหรือผลิตภัณฑ์จากใยแก้ว(๑๒) กิจการที่เกี่ยวกับปิโตรเลียม ถ่านหิน สารเคมี(๑๒.๑) การผลิต การบรรจุ การสะสม การขนส่งกรด ด่าง สารออกซิไดซ์ หรือสารตัวทำละลาย(๑๒.๒) การผลิต การบรรจุ การสะสม การขนส่งก๊าซ(๑๒.๓) การผลิต การบรรจุ การสะสมการขนส่งน้ำมันปิโตรเลียมหรือผลิตภัณฑ์ปิโตรเลียมต่าง ๆ(๑๒.๔) การผลิต การบรรจุ การสะสม การขนส่งถ่านหิน ถ่านโค้ก(๑๒.๕) การพ่นสี สารออกซิไดซ์ ยกเว้นกิจการที่ได้รับใบอนุญาตใน (๗.๑)(๑๒.๖) การประดิษฐ์สิ่งของเครื่องใช้ด้วยยาง ยางเทียม พลาสติก เซลลูลอยด์ เบเกอร์ไลท์หรือวัตถุที่คล้ายคลึง(๑๒.๗) การโม่ การบดชัน(๑๒.๘) การผลิตสีหรือน้ำมันผสมสี(๑๒.๙) การผลิต การล้างฟิล์มรูปถ่ายหรือฟิล์มภาพยนตร์(๑๒.๑๐) การเคลือบ การชุบวัตถุด้วยพลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๒.๑๑) การผลิต การชุบวัตถุด้วยพลาสติก เซลลูลอยด์ เบเกอร์ไลท์หรือวัตถุที่คล้ายคลึง(๑๒.๑๒) การผลิต การบรรจุสารเคมีดับเพลิง(๑๒.๑๓) การผลิตน้ำแข็งแห้ง(๑๒.๑๔) การผลิต การสะสมการขนส่งดอกไม้เพลิงหรือสารเคมีอันเป็นส่วนประกอบในการผลิตดอกไม้เพลิง(๑๒.๑๕) การผลิตเชลแล็กหรือสารเคลือบเงา(๑๒.๑๖) การผลิต การบรรจุ การสะสม การขนส่งสารกำจัดศัตรูพืชหรือพาหนะนำโรค(๑๒.๑๗) การผลิต การบรรจุ การสะสมกาว(๑๓) กิจการอื่น ๆ(๑๓.๑)การพิมพ์หนังสือหรือสิ่งพิมพ์อื่นที่มีลักษณะเดียวกันด้วยเครื่องจักร(๑๓.๒) การผลิต การซ่อมแซมเครื่องอิเล็กทรอนิกส์ เครื่องไฟฟ้า อุปกรณ์อิเล็กทรอนิกส์อุปกรณ์ไฟฟ้า(๑๓.๓) การผลิตเทียน เทียนไขหรือวัตถุที่คล้ายคลึง(๑๓.๔) การพิมพ์แบบ พิมพ์เขียวหรือการถ่ายเอกสาร(๑๓.๕) การสะสมวัตถุหรือสิ่งของที่ชำรุด ใช้แล้วหรือเหลือใช้(๑๓.๖) การประกอบการโกดังสินค้า(๑๓.๗) การล้างขวด ภาชนะหรือบรรจุภัณฑ์ที่ใช้แล้ว(๑๓.๘) การพิมพ์สีลงบนวัตถุที่มิใช่สิ่งทอ(๑๓.๙) การก่อสร้างข้อ๗ เมื่อพ้นกำหนดเก้าสิบวันนับแต่วันที่ข้อบัญญัตินี้มีผลใช้บังคับห้ามผู้ใดดำเนินกิจการตามประเภทที่ระบุไว้ในข้อ ๖ ในลักษณะที่เป็นการค้าเว้นแต่จะได้รับใบอนุญาตจากเจ้าพนักงานท้องถิ่นใบอนุญาตตามวรรคหนึ่ง ใช้ได้สำหรับกิจการประเภทเดียว และสำหรับสถานที่แห่งเดียวหมวด ๒หลักเกณฑ์และเงื่อนไขในการออกใบอนุญาตและผู้ที่ได้รับใบอนุญาตต้องปฏิบัติ ข้อ๘ ผู้ขอรับใบอนุญาตและผู้ที่ได้รับใบอนุญาตต้องปฏิบัติตามตามหลักเกณฑ์และเงื่อนไข ดังต่อไปนี้(๑)ที่ตั้งของสถานที่ประกอบการต้องตั้งอยู่ในทำเลที่เหมาะสมในอันที่จะไม่ก่อให้เกิดอันตรายต่อสุขภาพของประชาชน(๒) สถานที่ที่ใช้ดำเนินกิจการต้องมีการดูแลสภาพหรือสุขลักษณะของสถานที่ที่ใช้ดำเนินกิจการและมีมาตรการป้องกันอันตรายต่อสุขภาพซึ่งหมายถึงสภาวการณ์สุขาภิบาลสิ่งแวดล้อมของสถานประกอบการทั้งในด้านการดูแลรักษาความสะอาด ความเป็นระเบียบของอาคารสถานที่ การรักษาสภาพการใช้งานของเครื่องมืออุปกรณ์ ระบบการระบายน้ำเสีย ระบบการระบายอากาศ แสง เสียงระบบการกำจัดสิ่งปฏิกูลมูลฝอย เป็นต้น(๓) ต้องมีมาตรการป้องกันอันตรายต่อสุขภาพซึ่งหมายความรวมถึงระบบการป้องกันอุบัติเหตุ อัคคีภัย ระบบการกำจัดมลพิษ ระบบการป้องกันการปนเปื้อนในผลิตภัณฑ์อาหารรวมทั้งระบบการป้องกันตนเองของผู้ปฏิบัติในสถานประกอบการนั้น ๆ ด้วย ทั้งนี้ เพื่อป้องกันปัญหาด้านมลพิษที่จะมีผลกระทบต่อสุขภาพของคนงานประชาชนทั่วไป และชุมชน(๔) ปฏิบัติการอื่นใดเกี่ยวด้วยสุขลักษณะ ตามคำแนะนำของเจ้าพนักงานท้องถิ่นและเจ้าพนักงานสาธารณสุข ทั้งนี้เพื่อปฏิบัติการให้เป็นไปตามพระราชบัญญัติการสาธารณสุข พ.ศ. ๒๕๓๕หมวด ๓ใบอนุญาต ข้อ๙ ผู้ใดประสงค์จะประกอบกิจการที่เป็นอันตรายต่อสุขภาพตามข้อ๕ ให้ยื่นคำขอรับใบอนุญาตต่อเจ้าพนักงานท้องถิ่นพร้อมกับแนบเอกสารหลักฐาน ดังต่อไปนี้มาพร้อมกับคำขอ(๑) บัตรประจำตัวประชาชน/ข้าราชการ/พนักงานรัฐวิสาหกจิ(๒) สำเนาทะเบียนบ้าน(๓) แบบแปลนการก่อสร้าง(๔) สำเนาโฉนดที่ดิน(๕) เอกสารหลักฐานอื่น ๆที่เจ้าพนักงานท้องถิ่นเห็นว่ามีความจำเป็นในการพิจารณาประกอบการขอใบอนุญาตข้อ๑๐ เจ้าพนักงานท้องถิ่นจะออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขอรับใบอนุญาตทราบภายในสามสิบวันนับแต่วันที่ได้รับคำขอและเอกสารหลักฐานถูกต้องครบถ้วนแล้วในกรณีที่มีเหตุอันจำเป็นเจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคหนึ่งให้ขยายเวลาออกไปได้อีกสองครั้ง ครั้งละไม่เกินสิบห้าวันโดยจะมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ได้ขยายเวลาไว้แล้วนั้นแล้วแต่กรณีข้อ๑๑ ในกรณีที่เจ้าพนักงานท้องถิ่นเห็นว่าคำขอและหรือเอกสารหลักฐานที่กำหนดให้ยื่นมาพร้อมกับคำขอไม่ถูกต้องครบถ้วนเมื่อเจ้าพนักงานท้องถิ่นได้แนะนำให้แก้ไขและหรือให้จัดส่งเอกสารหลักฐานเพิ่มเติมแต่ผู้ยื่นคำขอไม่ดำเนินการแก้ไขและหรือจัดส่งเอกสารหลักฐานเพิ่มเติมให้ถูกต้องครบถ้วนภายในเวลาที่กำหนดหรือภายในเวลาที่ได้อนุญาตให้ขยายออกไปโดยไม่มีเหตุผลอันสมควรจะถือว่าผู้ยื่นคำขอไม่ประสงค์จะให้ดำเนินการตามคำขอต่อไปข้อ๑๒ ใบอนุญาตที่ออกให้ตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุไม่น้อยกว่าสามสิบวันพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตข้อ๑๓ ผู้ที่ได้รับใบอนุญาตต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ๑๔ กรณีใบอนุญาตสูญหาย ถูกทำลายหรือชำรุดในสาระสำคัญให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุด แล้วแต่กรณี พร้อมแนบเอกสารหลักฐาน ดังต่อไปนี้(๑) สำเนาแจ้งความ กรณีการสูญหายหรือถูกทำลาย(๒) ใบอนุญาตเดิม กรณีชำรุดในสาระสำคัญข้อ๑๕ การออกใบแทนใบอนุญาตให้มีตัวหนังสือสีแดงคำว่า ใบแทน กำกับไว้ด้วยและให้มีวัน เดือน ปี ที่ออกใบแทน พร้อมทั้งลายมือชื่อเจ้าพนักงานท้องถิ่นบันทึกด้านหลังต้นขั้วใบอนุญาตเดิมระบุถึงสาเหตุการสูญหาย ถูกทำลาย หรือชำรุด แล้วแต่กรณี และลง เล่มที่ เลขที่ ปีของใบแทนใบอนุญาตใบแทนใบอนุญาตให้ใช้ได้เท่ากับเวลาที่เหลือของอายุใบอนุญาตเดิมนั้นข้อ๑๖ ในกรณีที่ปรากฏว่าผู้ได้รับใบอนุญาตตามข้อบัญญัตินี้ไม่ปฏิบัติหรือปฏิบัติไม่ถูกต้องตามข้อบัญญัตินี้ หรือตามพระราชบัญญัติการสาธารณสุขพ. ศ. ๒๕๓๕ หรือไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุข พ.ศ.๒๕๓๕ กฎกระทรวง หรือข้อบัญญัตินี้ หรือเงื่อนไขที่ระบุไว้ในใบอนุญาตเจ้าพนักงานท้องถิ่นมีอำนาจสั่งพักใช้ใบอนุญาตภายในเวลาที่เห็นสมควรแต่ต้องไม่เกินสิบห้าวันในกรณีที่ผู้ได้รับใบอนุญาตรายใดถูกพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีกหรือต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ.๒๕๓๕ หรือไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุข พ.ศ. ๒๕๓๕ กฎกระทรวงหรือข้อบัญญัตินี้ หรือเงื่อนไขที่ระบุไว้ในใบอนุญาตและการไม่ปฏิบัติหรือการปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลการะทบต่อสภาวะความเป็นอยู่ที่เหมาะสมกับการดำรงชีพของประชาชนให้เจ้าพนักงานท้องถิ่นมีอำนาจสั่งเพิกถอนใบอนุญาตข้อ๑๗ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันถูกสั่งเพิกถอนใบอนุญาตหมวด ๔ค่าธรรมเนียมและค่าปรับ ข้อ๑๘ ผู้ได้รับใบอนุญาตและผู้ขอต่ออายุใบอนุญาตจะต้องชำระค่าธรรมเนียมต่อเจ้าพนักงานท้องถิ่นตามอัตราที่กำหนดไว้ท้ายข้อบัญญัตินี้ในวันที่มารับใบอนุญาต หรือในวันที่มายื่นคำขอต่ออายุใบอนุญาต แล้วแต่กรณีผู้ประกอบกิจการรายใดไม่ชำระค่าธรรมเนียมตามกำหนดเวลาในวรรคหนึ่งจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่จะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปตามที่กำหนดไว้ในข้อบัญญัตินี้ในกรณีที่ผู้ได้รับใบอนุญาตรายใดค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ๑๙ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลดงมะรุมหมวด ๕แบบพิมพ์ ข้อ๒๐ แบบพิมพ์ที่ใช้ตามข้อบัญญัตินี้(๑) คำขอรับใบอนุญาต (แบบกอ. ๑)(๒) คำขอใบแทนใบอนุญาต (แบบกอ. ๑/๑)(๓) ใบอนุญาต (แบบกอ. ๒)(๔) คำขอต่ออายุใบอนุญาต (แบบกอ. ๓)หมวด ๖บทกำหนดโทษ ข้อ๒๑ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามพระราชบัญญัติการสาธารณสุขพ.ศ. ๒๕๓๕ประกาศ ณ วันที่ ๙มีนาคม พ.ศ. ๒๕๕๙วิชัย วงศ์ศรีไทยนายกองค์การบริหารส่วนตำบลดงมะรุม[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลดงมะรุมเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๕๙๒. แบบคำขอรับใบอนุญาต (แบบ กอ. ๑)๓. แบบคำขอใบแทนใบอนุญาตประกอบกิจการอันเป็นอันตรายต่อสุขภาพกรณีใบอนุญาต สูญหาย ถูกทำลาย หรือชำรุด (แบบ กอ. ๑/๑)๔. ใบอนุญาตประกอบกิจการที่เป็นอันตรายต่อสุขภาพ(แบบ กอ. ๒)๕. แบบคำขอต่ออายุใบอนุญาต (แบบ กอ. ๓)(ดูข้อมูลจากภาพกฎหมาย)ภวรรณตรี/จัดทำ๒๕ กรกฎาคม๒๕๖๐ชวัลพร/ตรวจ๒๕ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๘๖ ง/หน้า ๑/๒๐ กรกฎาคม ๒๕๖๐